সংবাদ বিজ্ঞপ্তি… ইসলামপুর আইডিয়াল স্টুডেন্ট ক্লাবের উদ্যোগে আয়োজিত মিনিবার ফুটবল টুর্ণামেন্ট ২০১২ এর পর্দা নেমেছে গতকাল সোমবার। ইসলামপুর কবরস্থানে মাঠে বিকাল ৫টায় আয়োজিত ফাইনাল খেলায় ইসলামপুর স্পোর্টিং ক্লাব (আইএসসি) ১-০ গোলে শক্তিধর জিয়ানগরকে পরাস্ত করে চ্যাম্পিয়ন হওয়ার গৌরব অর্জন করেছে। ৪০ মিনিটের খেলায় প্রথমার্ধের ১০ মিনিট পর্যন্ত জিয়ানগরের সাজানো একের পর এক আক্রমণে ইসলামপুর স্পোর্টিং ক্লাব (আইএসসি)’র ডিফেন্সরা প্রায় কোণঠাসা হয়ে পড়ে। এরপর আইএসসি’র মূল কান্ডারি ও স্ট্রাইকার মোহাম্মদ জুনাইদ ও অপর ফরোয়ার্ড সাদেকের কয়েকটি বল দখল ও শর্ট চোখে পড়ার মত। প্রথমার্ধের ১৫ মিনিটের মাথায় আইএসসি’র ফরোয়ার্ড সাদেকের বাড়ানো বলে মধ্যমাঠের খেলোয়াড় নুরুল কবির দুরন্ত শর্ট করে গোলকিপারকে পরাস্ত করে দলকে ১-০ গোলে এগিয়ে নেয়। পরে জিয়ানগরও সমানতালে আক্রমণ চালায়। প্রথমার্ধের খেলা শেষ হওয়ার ২/৩ মিনিট আগে ডি বক্সের ভেতর আইএসসি’র গোলকিপার মুনাফ মাসুদের হাতে লেগে ফাউল হলে রেফারি পেনাল্টির বাঁশি দেয়। এরপর জিয়ানগরের আক্রমণভাগের কান্ডারি আবু পেনাল্টি শর্ট লক্ষ্যভ্রষ্ট করতে না পেরে দলকে পরাজয়ের হাত থেকে বাঁচাতে পারেনি। এরপর দ্বিতীয়ার্ধেও কোন দলই আর গোল করতে পারেনি।